Trelis/gawiki huggingface dataset:
Tiangong-2. Is saotharlann spáis de chuid an tSín agus cuid den Chlár Tiangong é Tiangong-2 (An tSínis: 天宫二号). Lainseáiladh é ar an 15 Meán Fómhair 2016, 22:04:09.
Stair.
Thug an misean le foireann Shenzhou 11 agus an árthach athsholáthair gan foireann Tianzhou cuairt air i nDeireadh Fómhair 2016.
Máire Nic Shiubhlaigh. Ban-aisteoir agus gníomhaí poblachtánach Éireannach ab ea Máire Nic Shiubhlaigh (8 Bealtaine 1883 – 9 Meán Fómhair 1958). Thosaigh sí ag aisteoireacht agus í fós ina déagóir; bhí páirt aici sa chéad dráma a léiríodh i nGaeilge in Éirinn. Bhí sí ar bhunaitheoirí Amharclann na Mainistreach agus ise sa phríomhról mná ar oíche oscailte na hamharclainne sa bhliain 1904, mar atá in "Cathleen Ni Houlihan", an dráma úd de chuid W. B. Yeats. Ní ba dhéanaí bhí sí ina ball d'fhoireann Amharclann na hÉireann, a chuidigh sí a chur ar bun.
A luathshaol.
Rugadh Nic Shiubhlaigh mar Mary Elizabeth Walker Sráid Charlemont, Baile Átha Cliath do theaghlach náisiúnaíoch a raibh an Ghaeilge acu mar theanga. B'as Contae Cheatharlach a hathair, Matthew, cé gurb as Contae Chill Chainnigh a mhuintir. Clódóir agus foilsitheoir eisean a bhí i gceannas ar an Gaelic Press. Gúnadóir as Baile Átha Cliath a bhí i máthair Mháire. D'fhás Máire aníos i 56 High Street sna Saoirsí in Áth Cliath.
Chuaigh sí le Conradh na Gaeilge thart ar 1898 mar ar tháinig sí i dteagmháil le Arthur Griffith agus William Rooney. Le cabhair ó bheirt dhíograiseoirí an stáitse, William agus Frank Fay, d'éirigh sí páirteach i ngrúpa drámaíochta darbh ainm Inghinidhe na hÉireann. Sa bhliain 1901, ghlac an grúpa páirt i bhfeis le dhá dhráma, "Tobar Draoidheachta" leis an Athair Ó Duinnín agus "Red Hugh" le Alice Milligan. Chuaigh aisteoireacht bhaill an ghrúpa amaitéirigh i bhfeidhm ar bheirt a bhí i láthair, George Russell (AE) agus W. B. Yeats. Chuir Russell, a bhí i ndiaidh a dhráma miotais "Deirdre" a thairiscint do na deartháireacha Fay, ina luí ar Yeats a dhráma tírghrá "Cathleen Ni Houlihan" a thairiscint do na mná.
Junior Eurovision Éire 2016. Thosaigh an dara sraith de Junior Eurovision Éire ar an 9 Deireadh Fómhair, 2016 agus chríochnaigh sé ar an 6 Samhain, 2016.
B'iad Fiachna Ó Braonáin agus Pauline Avalon, na moltóirí buana agus bhí aoi-mholtóir aitheanta ó stair an chomórtais sinsear leo gach seachtain, ina measc Linda Martin, Niamh Kavanagh, Sandie Jones, Dustin Turcaí agus Jedward.
Próiseas roghnúcháin.
Leathcheannais 1.
Craoladh an leathcheannais seo ar an 9 Deireadh Fómhair, 2016.
Leathcheannais 2.
Craolfidh an leathcheannais seo ar an 16 Deireadh Fómhair, 2016.
Leathcheannais 3.
Craolfidh an leathcheannais seo ar an 23 Deireadh Fómhair, 2016.
Leathcheannais 4.
Craolfidh an leathcheannais seo ar an 30 Deireadh Fómhair, 2016.
Ceannais.
Craoladh an cheannais ar an 6 Samhain, 2016. 
Ag an gComórtas Amhránaíochta Eoraifíse na nÓg.
Thóg an Chomórtas Amhránaíochta Eoraifíse na nÓg ar siúl ar an 20 Samhain 2016. Chan Zena ar dtús. Tháinig sí sa deichiú háit le 122 pointe.
Clár Tiangong. Is clár stáisiún spáis de chuid an tSín é Tiangong.
Mazie Hirono. Polaiteoir Meiriceánach agus seanadóir sóisearach ó stát Haváí is ea Mazie Keiko Hirono, a rugadh ar 3 Samhain 1947. Tá sí in oifig ó 2013 i leith. Is ball den Pháirtí Daonlathach í. 
Rugadh Mazie Hirono in Koori, baile i maoracht Fukushima sa tSeapáin. Bhí baint ag an teaghlach le Haváí, agus sna 1940idí déanacha chur siad fúthu ansin arís. Fuair Mazie saoránacht Mheiriceánach i 1959, an bhliain chéanna ina rinneadh stát Mheiriceá de Haváí.
Zvonimir Soldo. Iar-imreoir sacair na Cróite é Zvonimir Soldo (Ságrab, 2 Samhain, 1967), agus faoi láthair is traenálaí é. Mar bhaill de fhoireann Cróite bhuaigh sé bonn cré-umha ag Corn an Domhain 1998 sa Fhrainc. D'imir sé leis an gclub Gearmánach VfB Stuttgart, mar agus é mar chaptaen na foirne ar feadh 10 mbliana. Bhí sé mar thraenálaí ar Dinamo Zagreb áit a bhuaigh sé an Sraith náisiúnta agus an Corn sa bhliain 2008
Pazin. Baile sa Chróit é Pazin. Tá thart ar 9,000 daoine ina gcónaí ann agus is é lárionad riarachán Istria toisc go luíonn sé i lár an cheantair.
Sráidbhailte Pazin.
Tá Baile Pazin déanta suas ag 18 sráidbhailte: Beram, Bertoši, Brajkovići, Butoniga, Grdoselo, Heki, Ježenj, Kašćerga, Kršikla, Lindar, Pazin, Stari Pazin, Trviž, Vela Traba, Zabrežani, Zamask, Zamaski Dol, Zarečje agus Lindarski Katun.
Tiangong-1. Ba spriocfeithicil de chuid an tSín agus cuid den Chlár Tiangong é Tiangong-1 (An tSínis: 天宫一号). Lainseáiladh é ar an 29 Meán Fómhair 2011. Chríochnaigh an misean ar an 2 Aibreán 2018.
Alice Milligan. File agus scríbhneoir Éireannach a bhí gníomhach i gConradh na Gaeilge ab ea Alice Milligan (4 Meán Fómhair 1865 – 13 Aibreán 1953). Rugadh í insan Ómaigh, Contae Thír Eoghain, agus fuair sí bás ina baile dúchais chomh maith.
A Saol.
Rugadh agus tógadh í mar Mheitidisteach ins An Gort Mór, gar go hÓmaigh, Contae Thír Eoghain. Ba é an scríbhneoir, ársaitheoir agus ball de Acadamh Ríoga na hÉireann, Seaton Milligan, athair Alice. Bhí deich siblín ag Milligan, an bailitheoir ceoil, Charlotte Milligan Fox san áireamh. Ó 1877 go 1887 d'fhreastail sí ar an gColáiste Meitidistigh, Béal Feirste agus fuair sí oiliúint mhúinteora i ndiaidh sin. Scríobh sí féin agus a athair cuntas taistil polaitúil faoi Thuaisceart na hÉireann in 1888 darbh ainm "Glimpses of Erin". Scríobh sí a céad úrscéal, "A Royal Democrat", in 1890.
I ndiaidh bás Parnell in 1891, d'éirigh sí náisiúnaíoch. In 1894 bhunaigh sí brainsí Cumann Ban na hÉireann i mBéal Feirste agus áiteanna eile le Jenny Armour. B'í an chéad Uachtaráin Cumann Ban na hÉireann chomh maith. Bhunaigh sí dhá fhoilsitheoireacht náisiúnach le Ethna Carbery sna 1890idí, "The Northern Patriot", agus níos déanaí "The Shan Van Vocht", irishleabhar liteartha míosúil foilsithe i mBéal Feirste ó 1896 go 1899.
Ba phearse den gclapsholas Ceilteach í chomh maith. Bhí sí cairdiúil le Dubhghlas de hÍde, WB Yeats, Séamus Ó Conghaile agus Ruairí Mac Easmainn. Rinne Tomás Mac Donnchadha cur síos uirthi san "Irish Review" I mí Meán Fómhair 1914 mar an 'best Irish poet of his generation'.
Elizabeth Ann Seton. Bunaitheoir Shiúracha na Carthanachta agus naomh Caitliceach is ea Elizabeth Ann Bayley Seton (28 Lúnasa 1774 – 4 Eanáir 1821). Rugadh í i gCathair Nua-Eabhrac. Bhunaigh Seton an chéad ord Caitliceach i Meiriceá, mar atá, Siúracha na Carthanachta. 
Ise a chuir an chéad scoil Chaitliceach do chailíní ar bun, in Emmitsburg, Maryland. Tá Ollscoil Seton Hall, in South Orange, New Jersey, ainmnithe ina diaidh. 
Bronnadh stádas naoimh uirthi san Eaglais Chaitliceach Rómhánach ar 14 Meán Fómhair 1975, an chéad naomh Caitliceach a rugadh i Meiriceá Thuaidh.
Sunita Williams. Spásaire Meiriceánach agus oifigeach de chuid Chabhlach na Stát Aontaithe is ea Sunita Lyn "Suni" Williams, a rugadh ar 19 Meán Fómhair 1965 agus í de shliocht Indiach-Shlóivéanach. Tá níos mó siúlóidí spáis (seacht gcinn) déanta aici ná mar atá ag aon bhean eile, agus níos mó ama (50 uair, 40 nóiméad) ag siúlóid sa spás ná aon bhean eile Cuireadh ar bord an Stáisiún Spáis Idirnáisiúnta í mar bhall de Thuras 14 agus de Thuras 15. Sa bhliain 2012, bhí sí mar innealtóir eitilte ar Thuras 32, agus ansin mar an ceannaire ar Thuras 33.
Luashaol agus oideachas.
Rugadh Sunita Williams in Euclid, Ohio, do néara-anatamaí ón Ind agus do bhean de shliocht Slóivéanach a raibh cónaí orthu in Falmouth, Massachusetts. Is í an duine ab óige de thriúr clainne.
Chríochnaigh Williams a cuid ardscolaíochta in Needham, Massachusetts i 1983. Fuair sí céim bhaitsiléara san eolaíocht in Acadamh Chabhlaigh na Stát Aontaithe i 1987, agus bhain sí céim mhaistreása i mbainistíocht na hinnealtóireachta sa Florida Institute of Technology i 1995.
Gairmshaol míleata.
Tugadh coimisiún mar mheirige i gCabhlach na Stát Aontaithe do Williams i mí Bealtaine na bliana 1987. Ceapadh í mar eitleoir cabhlaigh i mí Iúil. Oileadh í in eitilt réimse leathan d'eitleáin agus d'oibrigh sí ar roinnt long. Bhí sí ar seirbhís ar an USS "Saipan" i Meitheamh na bliana 1998 nuair a roghnaigh NASA í don chlár spásairí. Faoin am sin bhí breis agus 3,000 uair a chloig eitlte curtha isteach aici i 30 cineál aerárthaí.
Needham, Massachusetts. Is baile i gContae Norfolk, Massachusetts, sna Stáit Aontaithe é Needham. Fobhaile de chuid Bostún atá ann. De réir Daonáirimh na Bliana 2010, bhí cónaí ar 28,886 duine in Needham. Tá an Franklin W. Olin College of Engineering suite sa bhaile.
Cuireadh lonnaitheoirí ó Sasana fúthu in Needham don chéad uair sa bhliain 1680. Rinneadh bardas de go hoifigiúil sa bhliain 1711.
Martha Washington. Bean chéile George Washington agus an chéad Chéad-Bhean ar na Stát Aontaithe ba ea Martha Washington ("née" Dandridge; 13 Meitheamh 1731, (seanstíl) 2 Meitheamh – 22 Bealtaine 1802). Cé nach raibh an téarma "Chéad-Bhean" ceaptha go dtí i ndiaidh a báis, áirítear í mar Chéad-Bhean na tíre agus í mar an chéad duine sa phost úd. "Lady Washington" a thugtaí uirthi go minic agus í beo.
Bhí sí ina baintreach in aois a 25 bliana, agus ceathrar páistí aici lena chéad fhear céile, Daniel Parke Custis. Mhair beirt díobh beo go raibh siad ina ndaoine fásta, cé go bhfuair siadsan bás sách óg freisin. Thug sí rachmas mór léi go dtí a pósadh le Washington, rud a chuir ar a chumas talamh agus sclábhaithe a cheannach mar bhreis ar a eastát pearsanta. Cheannaigh sí féin beagnach 100 sclábhaí le linn a saoil; rinneadh cuid d'eastát a céad fhear nuair a fuair sí bás agus fuair a oidhrí iad agus a sliocht. Níor rugadh páistí do Martha agus Washington ach thóg siad an bheirt clainne de chuid Daniel Parke Custis, agus thug siad cúnamh do theaghlaigh sínte Martha agus Washington araon.
Haiz (EP). Is é Haiz an chéad cheirnín leathfhada ó Hailee Steinfeld. Scaoileadh é ar an 13 Samhain 2015.
Traicliosta.
Is iad seo na hamhráin:
Pocahontas. Bean Meiriceánach Dúchasach ab ea Pocahontas (a rugadh mar Matoaka agus a thugtaí Amonate uirthi freisin; t. 1596 – 1617) a chuimhnítear mar gheall ar an gcaidreamh idir ise agus Jamestown, an lonnaíocht Shasanach in Virginia a bunaíodh sa bhliain 1607. Iníon le Powhatan í, ardtaoiseach ar ghréasán de náisiúin chíosacha sa Tsenacommacah, ceantar na n-uiscí taoide in Virginia. I scéal traidisiúnta cáiliúil a deirtear faoi Pocahontas agus John Smith, tharrtháil sí é sa bhliain 1607 agus a hathair ar tí Smith a mharú lena lorga cogaidh. Smith féin a dúirt an scéal, ach ceapann roinnt staraithe nach scéal fíor é.
Ghabh na Sasanaigh Pocahontas le linn coimhlint idir iadsan agus hIndiaidh sa bhliain 1613, agus chuir ar fuascailt í. Agus í braighdeanas, chuaigh sí leis an gCríostaíocht agus ghlac sí an t-ainm Rebecca. Nuair a cuireadh saor í dul ar ais chuig a pobal féin, chinn sí ar fanacht leis na Sasanaigh. I mí Aibeáin na bliana 1614, phós sí John Rolfe, plandálaí tobaca, agus i mí Eanáir sa bhliain 1615, rug sí a mac, Thomas Rolfe.
Sa bhliain 1616, thaistil Pocahontas agus John Rolfe go Londain. Cuireadh Pocahontas in aithne do na daoine móra ansin mar shampla de Indiach "sibhialta" agus súil ag cuid de lucht Jamestown infheistíocht a spreagadh sa choilíneacht acu. Bhí tóir uirthi, caitheadh léi go fial galánta agus bhí sí i láthair ag "masque" (bál) sa phalás Whitehall. I 1617, chuir na Rolfes chun na Farraige ar a mbealach ar ais go Virginia, ach fuair Pocahontas bás in Gravesend ar chúis anaithnid. Cuireadh in eaglais an pharóiste in Gravesend ach chuaigh an eaglais le tine timpeall 1727, agus níl 'fhios go díreach cá bhfuil a huaigh anois.
Régine Chassagne. Amhránaí agus ceoltóir Ceanadach a sheinneann roinnt uirlisí is ea Régine Alexandra Chassagne, a rugadh ar 18 Lúnasa 1977. As Háítí dá muintir, ach chuaigh a tuismitheoirí go Québec, agus rugadh Régine ansin. Bhunaigh sí an banna rac-cheoil Arcade Fire in éineacht lena fear céile Win Butler.
Saol.
Rugadh Régine Chassagne in Québec do theaghlach Haitíoch de shliocht Francach go príomha agus tógadh í in Saint-Lambert, gar do Montréal. Theith a thuismitheoirí ó dheachtóireacht François Duvalier ("Papa Doc") i Háítí, ar dtús go Chicago, ansin go Nua-Eabhrac, sular chuir siad fúthu aint le Régine in Québec. Maraíodh roinnt daoine gaolta le Régine in Háítí i sléacht a rinne fórsaí Duvalier ar an bpobal.
D'fhoghlaim Régine Chassagne an amhránaíocht agus seinnt uirlisí, ina measc an pianó, giotár, cairdín, maindilín, fliúit, xileafón, agus harmonica. Bhain sí céim bhaitsiléara amach sa chumarsáid en 1998, in Ollscoil Concordia. Chuir sí lena cuid oideachais in Ollscoil McGill ar feadh tamaill ina dhiaidh sin agus í ag foghlaim snagcheoil, agus san am céanna chan sí amhráin i stíl na Meánaoise i ngrúpaí mar Les jongleurs de la mandragore agus mar i gcéanna le snagcheol Laidneach "salsa", in éineacht le Steve McKnight.
Ainm na Seoirsia. Easainm ina lán teangacha, i dtíortha an Iarthair go háirithe, ar an tSeoirsia, náisiún i Cugais, is Seoirsia. Is é Sakartvelo (Seoirsis: საქართველო), ainm na tíre sa tSeoirsis féin. Is é Gruziya (Грузия) ainm na tíre i Rúisis.
Díorthaíonn an t-ainm dúchasach, is é sin "Sakartvelo", ó "Kartli", réigiún i gcroílár na Seoirsia. "Iberia" a thugtar ar an ríocht a d'fhás ansin sna foinsí Clasaiceacha agus Biosántacha. Is dócha go ndíorthaíonn na hainmneacha san Iarthar agus sa Rúis ón ainm a thug na Peirsigh ar na Seoirsigh, mar atá, "gurğān", ó "varkâna" na Meán-Iaráinise, ar "tír na mac tíre" an chiall leis. (Tá an bunús céanna le feiceáil sa Sean-Airméinis "Virk"' (Վիրք) agus "Iberia" na Sean-Ghréigeach agus na Sean-Rómhánach).
Hypatia. Fealsamh agus eolaí Nua-Phlatónach ab ea Hypatia nó Hypatia Chathair Alastair (Gréigis: "Hypatia", Ὑπατία; (c. 370 - Márta 415). Bhí cáil uirthi go háirithe mar mhatamaiticeoir agus réalteolaí. Teagascóir agus ceannaire ar Scoil Nua-Phlatónach Chathair Alastair a bhí inti. Áirítear í mar an chéad bhean a raibh páirt mhór aici i bhforbairt na matamaitice. 
Iníon le Theon, matamaiticeoir agus ceannaire ar Leabharlann Chathair Alastair, san Éigipt, ab ea Hypatia. Thosaigh sí ar a saol gairmiúil ag glacadh páirte i saothar fealsúnachta a hathar. De réir a bhfuil scríofa fúithi sa seanam, bean álainn ach modhúil í. Mharaigh slua Críostaithe i gCathair Alastair í.
Gogglebox Ireland. Is clár teilifíse atá á chraoladh ar Virgin Media One é Gogglebox Ireland. Thosaigh sé ar an 22 Meán Fómhair, 2016.
Ar an 15 Nollaig, 2016, chraol Maddest Moments, leis na cuideachtaí is fearr den tsraith.
D'fheach 392,000 duine ar an gcéad eipeasóid.
Mr. Robot. Clár scéinséir-dráma atá á chraoladh ar USA Network ó 1 Feabhra, 2016 é Mr. Robot. Thosaigh an chlár ag craoladh ar TG4 ar an 15 Deireadh Fómhair, 2016.
Gradaim.
Tá 14 ghradam buaite ag an gclár.
Liosta eipeasóidí Mr. Robot. Is clár scéinséir-dráma Meiriceánach é "Mr. Robot". Tá 32 eipeasóid de chuid "Mr. Robot" tagtha ar an saol faoi láthair. Thosaigh an chlár ag craoladh ar TG4 ar an 15 Deireadh Fómhair, 2016.
Eipeasóidí.
Séasúr 4.
To be added.
Hajj. Is oilithreacht í an Hajj, sa chathair Meice san Araib Shádach. Is í Meice an chathair is naofa in Ioslam. Tá al-Masjid al-Haram ("An Mosc Naofa") suite sa chathair, agus is é an áit is naofa ar domhan, de réir na Moslamach. 
Mar sin, tá oilithreacht bhliantúil ann, an "Hajj". Tá sé ar na cúig dhualgais reiligiúnacha atá ar gach Moslamach an Hajj a dhéanamh, uair amháin ar a laghad i saol an duine. 
Féilire.
Tarlaíonn an "Hajj" i mí "Du al-Hijja", an mhí dheireanach i bhféilire Ioslamach na gealaí. 
Glacann na milliúin Moslamach páirt sa "Hajj" gach bliain. Áirítear an oilithreacht ar an slógadh is mó bliantúil de dhaoine ar domhan. 
Tubaistí.
Bíonn an Déardaoin ar an lá is contúirtí den "Hajj" gach bliain, mar go dtiteann sé ar "Eid al-Adha", lá a maraíonn Moslamaigh caora agus de bharr go mbíonn an oiread sin oilithrigh ag marú na n-ainmhithe san aon áit amháin, ag an am céanna. 
Ar an 24 Meán Fómhair 2015 maraíodh timpeall 2,500 duine agus gortaíodh na céadta le teann brú nuair a thosaigh táinrith in aice Meice. Tharla an brú ar shráid "204" i gcampa sa chathair Mina, áit a bhfanann na hoilithrigh, cúpla míle soir ó Mheice. 
Dúirt an rialtas nach maraíodh ach 700, agus go raibh a locht fhéin ar roinnt oilithreach mar nár lean siad treoracha faoi mar ba cheart dóibh. 
Bhí fiosrúchán iomlán ordaithe ag Rí na hAraibe Sádaí, Salman, faoin mbealach a n-eagraítear an oilithreacht bhliantúil. Ach dúirt Rialtas na hIaráine gur chóir don Araib Shádach freagracht iomlán a ghlacadh as ar tharla.
Samantha Power. Acadóir, údar agus taidhleoir Meiriceánach is ea Samantha Power, a rugadh ar 21 Meán Fómhair 1970 i mBaile Átha Cliath, in Éirinn. Faoi láthair, is í ambasadóir na Stát Aontaithe chuig na Náisiúin Aontaithe í.
Chuir sí tús lena saol gairmiúil mar iriseoir ag tuarascáil faoi Chogaí na hIúgsláive. Ó 1998 go 2002, d'oibrigh Powers mar stiúrthóir feidhmiúcháin bunaithe ar an Carr Center for Human Rights Policy insan Harvard Kennedy School. Ba ise chéad Ollamh Anna Lindh um Chleachtas Ceannaireachta Domhanda agus Beartas Poiblí sa scoil chéanna. Bhí sí ina chomhairleoir sinsearach don Seanadóir Barack Obama go dtí mí Márta 2008, nuair a bhí uirthi éirí as a fheachtas uachtaránachta i ndiaidh di Hillary Clinton a cháiliú mar "arrachtach".
Thosaigh Power ag obair mar bhall de idirfhoireann Obama do Roinn Stát na Stát Aontaithe i mí na Samhna, 2008. Bhí Power ina Chomhairleoir Speisialta don Uachtarán agus Stiúrthóir Feidhmiúcháin um Ghnóthaí Ilthaobhacha agus Chearta Daonna ar an gComhairle Éigeandála Náisiúnta ó Eanáir na bliana 2009 go Feabhra na bliana 2013.
A luathshaol agus oideachas.
Rugadh Power i mBaile Átha Cliath do Vera Delaney, dochtúir duáin agus haca páirce idirnáisiúnta, agus do Jim Power, fiaclóir agus seinnteoir pianó. Tógadh in Éirinn í go dtí go raibh sí 9 mbliana d'aois: i gCaisleán Cnucha a chónaigh sí agus chuaigh sí go Scoil Montessori Mount Anville, Baile na nGabhar, Átha Cliath, gur chuaigh a tuismitheoirí ar imirce go Pittsburgh, Pennsylvania sa bhliain 1979.
D'fhreastail sí ar Lakeside High School in Atlanta, Georgia, mar a raibh sí ina ball den fhoireann trastíre agus den fhoireann cispheile. Bhain sí céimeanna amach in Ollscoil Yale agus i Scoil Dlí Harvard. Sa bhliain 1993, in aois a 23 bliana, ghlac sí saoránacht na Stát Aontaithe.
Saol pearsanta.
Phós Power Cass Sunstein tar éis aithne a chur air ag obair ar fheachtas Obama sa bhliain 2008. Tá beirt mhac acu, Declan agus Rian.
Hélène Carrère d'Encausse. Staraí agus polaiteoir Francach ba ea Hélène Carrère d’Encausse (a rugadh ar 6 Iúil 1929 san 16ú "arrondissement" de Pháras agus a d'éag ar 5 Lúnasa 2023). Bhí sí ina ball de l'Académie Française ó 1990 i leith, ar toghadh í mar bhuanrúnaí sa bhliain 1999.
Bhí Carrère d'Encausse de shliocht Seoirseach ar thaobh a hathar. D'uaisleacht na tíre muintir a hathar agus Rúisis, ní Seoirsis, a d'fhoghlaim sí mar a céad teanga. Fágadh beo bocht iad i ndiaidh Réabhlóid na Rúise. D'fhoghlaim Hélène Fraincis sa Bhriotáin nuair a bhí sí os cionn ceithre bliana d'aois. Bhí sí de shliocht Iodálach ar thaobh a máthar. 
Maraíodh athair Hélène sa bhliain 1944.
Teresa Teng. Ba phopamhránaí Téavánach í Teresa Teng (Teng Li-Chun nó Deng Lijun) (29 Eanáir 1953 – 8 Bealtaine 1995). Bhí clú uirthi as a cuid amhrán tíre agus bailéad rómánsúil. Thaifead sí mórán amhrán i Mandairínis, a teanga dhúchais, agus i dTéaváinis, i Haiciainis, i gCantainis, i Seapáinis, in Indinéisis agus i mBéarla chomh maith.
Bhí an plúchadh ag cur isteach uirthi ar feadh a saoil. Fuair sí bás in 1995 den ghalar sin agus í ar saoire sa Téalainn. Bhí sí dhá bhliain is daichead d'aois.
Nikolai Ivanovich Yezhov. Oifigeach póilíneachta Sóivéadach rúnda faoi Iósaf Stailín a bhí in Nikolai Ivanovich Yezhov nó Ezhov (Rúisis: Николай Иванович Ежов, 1 Bealtaine 1895 - 4 Feabhra 1940). Ba cheannasaí an NKVD (Daonchoimeasáracht na mBeartas Inmheánach) é, ó 1936 go 1938, le linn na tréimhse is dúnaimhde den Oll-Phurgú. Tugtar an "Yezhovshchina" air (Rúisis: Ежовщина), téarma a chumadh le linn feachtais dí-Stailínú na 1950í. Tar éis dó bheith i gceannas ar mhaisghabhálacha agus básuithe le linn an Oll-Phurgaithe, d'fhulaing Yezhov an deireadh céanna. Gabhadh é, d'admhaigh sé go raibh sé ciontach agus é faoi chéasadh go raibh sé freagrach as réimse gníomhaíochtaí frith-Shóivéadacha, agus cuireadh chun báis é sa bhliain 1940. Faoi thús an Dara Cogadh Domhanda, bhí stádas an neamhdhuine pholaitiúil aige, laistigh den Aontas Sóivéadach.
Harriet Tubman. Daonuasclóir Meiriceánach a rinne ruathair go dána inar tugadh líon mór sclábhaithe chun saoirse ab ea Harriet Tubman (née Araminta Ross; t. 1822 – 10 Márta 1913). D'fhreastail sí mar scabhta armtha agus mar spiaire d'Arm na Stát Aontaithe i gcoinne fórsaí na Cónfheidhme le linn Chogadh Cathartha na Stát Aontaithe. I ndiaidh an chogaidh agus saorú na sclábhaithe, lean sí ag obair mar dhaonnúlach agus mar fheiminí.
Saol.
Rugadh Araminta Ross mar sclábhaí in Dorchester, Maryland, agus chaith roinnt úinéirí go dona léi agus í óg fós. Gortaíodh sna blianta úd í sa gcloigeann nuair a chaith fear bán píosa miotail le sclábhaí eile a chuaigh amú agus bhuail ise ina a ionad. D'fhulaing sí tinneas de chineálacha éagsúla ar feadh a saoil mar gheall air sin. Duine cráifeach a bhí inti agus ghlac sí leis na speabhraídí a thagadh uirthi mar thuair. 
Sa bhliain 1840, saoradh a hathair, a bhí 55 bliain d'aois, ach lean seisean ag obair don teaghlach chéanna. Faoi dheireadh 1844, phós Araminta fear gorm saor, John Tubman, agus d'athraigh sí a hainm go Harriet Tubman. Bhí sé sách comónta ar chladach thoir Maryland san am sin sclábhaithe agus daoine saora a bheith ag maireachtáil in aon teaghlach amháin. Sa bhliain 1849, d'éalaigh sí ón sclábhaíocht agus chuaigh go Philadelphia.
Siligh. Is grúpa eitneach Meiriceánach iad na Siligh. Is í an Spáinnis a bpríomhtheanga.
Monty Burns' Fleeing Circus. Craoladh an chéad eipeasóid, "Monty Burns' Fleeing Circus", den ochtú sraith is fiche de "The Simpsons" ar an 25 Meán Fómhair 2016. Scríobh Tom Gammill agus Max Pross an eipeasóid seo. D'fhéach 3.36 milliún duine ar an eipeasóid.
Inscríbhinní Bir el Qutt. Is é atá i gceist le hInscríbhinní Bir el Qutt (Seoirsis: ბირ ელ ყუტის წარწერები) ná an scríbhneoireacht is faide siar sa tSeoirsis dá bhfuil teacht uirthi. Tá siad scríofa sa chóras scríofa ársa sa teanga úd ar a dtugtar "Asomtavruli". Seandálaí Iodálach darbh ainm Virgilio Canio Corbo a tháinig orthu le linn tochailtí sa bhliain 1952 Cé gurb in iarsmaí mainistir Sheoirseach a fuarthas iad, ní sa tSeoirsia féin a bhí an mhainistir, ach in aice Bir el Qutt, sa Ghaineamhlach Iúdáiach, 6 km soir-ó dheas ó Iarúsailéim agus 2 km ó thuaidh ó Bheitheal. Tá na hinscríbhinní suite in urlár mósáicí. Rinneadh dhá cheann de na hinscríbhinní sa bhliain AD 430 agus an tríú ceann sa bhliain AD 532.
Peadar Ibéarach, fealsamh agus prionsa ríoga Seoirseach, a thóg nó a atóg an mainistir inar thángthas ar na hinscríbhinní. Tá seisean agus a athair luaite i gceann de na hinscríbhinní. Tá Bacurius Ibéarach luaite sa dara hinscríbhinn a bhfuil teacht uirthi inniu; ceaptar gur b'fhéidir gur athair mór do Pheadar atá i gceist.
Coimeádtar na hinscríbhinní san iarsmalann san Studium Biblicum Franciscanum in Iarúsailéim. Tá inscríbhinn 2, ina luaitear Peadar Ibéarach, ar iarraidh faoi láthair.
Studium Biblicum Franciscanum. Cumann acadúil Prionsiasach is ea an Studium Biblicum Franciscanum, agus é suite in Iarúsailéim. Tá fócas an Studium dírithe ar thaighde ar na scríbhinní naofa agus ar theagasc fúthu. 
An eagraíocht.
Chuir na Prionsiasaigh tús lena gcuid pleananna i gcomhair an Studium sa bhliain 1901, agus sa bhliain 1924, osclaíodh an Studium Biblicum Franciscanum. Sa bhliain 1960 rinneadh cuid d’Ollscoil Phontaifiúil Antonionum é, ollscoil a bhfuil a campas suite sa Róimh, agus ó 2001 i leith is í Roinn na hEolaíochta Bíobalta agus Seadálaíochta den Ollscoil í. Is í Mainistir an Chéasta in Via Dolorosa in Iarúsailéim príomhshuíomh an chumainn.
Tá breis is 50,000 imleabhar agus 420 irisleabhar i mbailiúchán an chumainn. Tá Inscríbhinní Bir el Qutt ann freisin. Tá brainse den institiúid suite i Hong Cong.